Malam ini perlawanan nombor enam.
PHILADELPHIA 15 MEI 1980
Lakers menentang 76ers. Lakers akan bermain tanpa Kareem Abdul-Jabbar,
yang terseliuh kaki dan masih dirawat di Los Angeles.
Saya beritahu Jurulatih Westhead, "Biar saya jadi pemain tengah."
"Pihak lawan tentu takkan jangka."
Dia kata, "Saya pernah jadi pemain tengah di sekolah tinggi," iaitu dua tahun lalu.
PAUL WESTHEAD KETUA JURULATIH LAKERS 1979-1981
Dia akan tunjukkan aksi hebat dari awal permainan.
Dia pemain penyerang tengah.
Perlawanan enam malam ini amat penting.
Lakers boleh menang kejuaraan atau sambung perlawanan tujuh di Forum, Ahad ini.
Anda sedang menyaksikan penonton bagi perlawanan habis terjual
di Spectrum, Philadelphia.
Nampaknya, Magic berubah posisi.
Philadelphia akan hadapi
kesukaran menentukan siapa yang perlu menghalang dan dihalang.
KEJUARAAN DUNIA
Malam sebelum perlawanan, saya beritahu bapa saya,
"Ayah, saya akan main macam di sekolah tinggi."
Dia kata, "Okey. Tunjukkan kehebatan kamu."
Pemain baharu 20 tahun datang ke tengah.
Magic Johnson menghampiri Julius dari kiri.
Dua lontaran bantu jaring pantas dan jaringan,
Magic Johnson membantu Lakers mendahului enam mata.
MICHAEL COOPER PENGAWAL LAKERS 1978-1990
Dia buatkan semua pemain beraksi hebat. Jamaal Wilkes catat rekod tertinggi, 37.
Magic masuk, lontar kepada Wilkes. Lontaran hebat.
Ini permainan terbaik Magic yang pernah saya saksikan.
Kejuaraan hampir menjadi milik mereka.
Lontar kepada Magic. Tengoklah lontaran tadi.
Itu saja. Perlawanan tamat.
Pemain paling berharga ialah Magic Johnson.
42 MATA - 15 BOLA LANTUN - 7 BANTU JARING
Empat puluh dua, 15 dan tujuh.
MICHAEL WILBON WARTAWAN SUKAN ESPN
Setahu saya, itulah prestasi terhebat dalam sejarah Perlawanan Akhir NBA.
Kami tidak lagi curiga tentang identitinya,
atau nilainya kepada pasukan. Kini, kami dah tahu.
Saya kata, "Namanya Earvin Johnson,
dan dia akan jadi pemain terhebat sepanjang zaman.
Inilah lelaki yang diraikan, Magic Johnson.
Magic, ada ramai pemain yang belum capai kejayaan seperti ini
sepanjang kerjaya mereka.
Ini tahun pertama awak dan lihatlah pencapaian awak.
Berapa banyak lagi pencapaian sebegini yang awak mahu lakukan?
Kira-kira 20 lagi.
Saya mahu serahkan trofi dunia ini
kepada pemilik Los Angeles Lakers.
Jerry Buss, ia milik awak.
Bapa saya amat terharu.
JEANIE BUSS PRESIDEN & PEMILIK BERSAMA LAKERS
Saya rasa, itulah detik yang paling membanggakannya.
Saya teruja. Saya amat gembira dengan mereka.
Awak nak beli pasukan bola keranjang. Tengok apa awak dapat.
Juara dunia. Tak sangka, bukan?
Juara dunia.
- Ya. - Memang tak sangka.
Saya dan Jerry Buss berpelukan dan kata, "Tak sangka, bukan?"
Ini baru tahun pertama kami, dan kami menang kejuaraan NBA.
Mereka berkongsi detik itu dan ia amat mengagumkan buat mereka
kerana seorang bintang telah dilahirkan.
Apabila kami pulang dan setelah pesawat mendarat,
Kareem, yang berbadan besar, masuk dengan topi koboinya.
Kamu tak tunggu saya pun.
Saya dah sediakan segalanya untuk kamu semua.
- Ada perempuan dan champagne. - Untuk kita.
Awak takut kehilangan kerja untuk tahun depan?
Jika saya kehilangan kerja, saya boleh main posisi pengawal
dan kami boleh tukar posisi.
Selepas kami memenangi kejuaraan itu, Kareem rasa yakin.
Dia tahu Magic akan jadi ketua kami.
Dia ahli baharu kami. Dia seperti gabungan Kareem dan Magic.
Kami tak jangkakan kemenangan. Kami cuma nak buat yang terbaik.
Tapi sebaik saja kami menang kejuaraan itu,
strategi bola keranjang Laker berubah sepenuhnya.
SNOOP DOGG PEMINAT SETIA LAKERS
Barang pertama yang saya nak tunjukkan ialah trofi kejuaraan Lakers
yang sepadan dengan tatu saya.
Ada perkataan "Lakers" di bahagian atas bola sebab trofi itu milik kami.
Apabila Lakers menang kejuaraan, kemeriahan di bandar amat berbeza.
JIM HILL WARTAWAN SUKAN KCBS
Peminat beranggapan memenangi kejuaraan
terutamanya di LA, orang ramai merasakan
tentu susah mahu menanginya tanpa Kareem.
BYRON SCOTT PENGAWAL LAKERS 1983-1993
Earvin "Magic" Johnson bermain dan menunjukkan
antara perlawanan paling sukar dilupakan sepanjang hidup saya.
MAGIC SEBAGAI PRESIDEN
Semua orang sangat kagum.
Magic!
Sekali-sekala, akan ada atlet yang datang membawa nafas
dan tenaga baharu kepada pasukan dan sukan.
Inilah pemain baharu sensasi, Earvin "Magic" Johnson!
INILAH MAGIC
Walaupun baru 20 tahun, Earvin "Magic" Johnson
bukan saja mengagumkan
bandar Los Angeles, malah telah menaikkan semangat Lakers
serta meningkatkan jualan tiket pasukan itu.
LAKERS NOMBOR SATU
Awak selebriti di bandar ini.
Wira saya.
Ia antara tayangan perdana Hollywood yang dihadiri ramai bintang.
Selain bintang terkenal dan peminat, Earvin Johnson,
pemain muda hebat yang dikenali sebagai Magic, turut hadir.
Kejayaan spontan, jurucakap iklan…
MAGIC YAKIN DENGAN PRODUK M&M.
…dan sebagainya, meningkatkan pendapatan kami,
setiap kali Magic muncul.
Magic Johnson, ya.
Pendapatan Earvin pun bertambah.
Siapa Earvin Johnson?
Tak pernah dengar tentang perempuan itu.
Siapa dia?
Memandangkan namanya Magic, dia perlulah berjaya.
Perubahan pun bermula
apabila Dr. Buss sedar, Magic Johnson orang yang penting.
Jerry selalu bawa dia ke merata tempat
seolah-olah Magic cincin berliannya yang cantik.
JERRY WEST PENGURUS BESAR LAKERS 1982-1994
"Ini pemain besar terhebat saya. Saya nak kenalkan dia kepada semua."
Kami ke Disneyland dan dia nampak, "Ini Magic Kingdom."
Kemudian dia kata, "Mereka tak perlu buat begitu."
Dr. Buss amat tertarik dengan Magic Johnson.
Magic menggegarkan Los Angeles.
Lapan juta penduduk di California Selatan amat mengagumi lelaki ini.
Dia menguntungkan dan menaikkan nama Dr. Buss.
STEPHEN A. SMITH WARTAWAN SUKAN ESPN
Dia menjadikan Lakers semakin dikenali.
Bodohlah dia jika tak rapat dengan Magic.
Los Angeles Lakers telah berikan kontrak baharu kepadanya
yang meliputi 25 tahun,
tempoh yang panjang melebihi kerjayanya, pada jumlah 25 juta dolar.
LAKERS CAPAI PERJANJIAN DENGAN MAGIC DENGAN KONTRAK 25 JUTA
Banyak, bukan? Dua puluh lima tahun?
KONTRAK PALING LAMA DAN MAHAL DALAM SEJARAH SUKAN
Kontrak yang mengejutkan dunia sukan
ialah kontrak antara Magic dan Lakers,
yang menjadikan Magic atlet profesional dengan bayaran tertinggi di dunia.
Siapa dia…
ROD THORN PENGURUS BESAR BULLS 1978-1985
Dah berapa lama dia main? Apa pencapaiannya?
MAGIC JUTAAN DOLAR
Berita itu amat sensasi dan bapa saya memang suka begitu.
PEMILIK, BUSS MEMBIARKAN ORANG BAWAHAN MENGAWALNYA
Para pemain lain mula tertanya-tanya apa maknanya.
JAMAAL WILKES PENYERANG LAKERS 1977-1985
Kami mula tertanya Earvin ialah pemain atau pengurusan?
Jika diberikan kontrak sebegitu, kita dianggap pengurusan.
KAREEM ABDUL-JABBAR PEMAIN TENGAH LAKERS 1975-1989
Maksudnya, dia jadi anak emas.
Tentulah ada beberapa isu. Sebenarnya,
tipulah kalau saya kata isunya kecil. Isunya amat besar.
MAGIC: SEBAHAGIAN PEMAIN LAKERS TIDAK SUKA
Pemain Laker lain tak puas hati. Kareem pun sama.
Semasa di kem latihan, Jurulatih Westhead putuskan untuk tukar strategi.
Saya buat beberapa perubahan dan jika ia mencetuskan perbalahan antara pemain,
saya tak kisah.
Persoalan yang tersebar dalam Fabulous Forum
selepas kekalahan dengan Phoenix, "Apa masalah Lakers?"
Kami tak bermain dengan betul.
Kami tak gunakan aset terbaik kami iaitu kebolehan berlari.
Johnson memiliki bola dengan masa berbaki 19 saat.
Setiap kali Magic pegang bola dan berlari, dari tepi, Jurulatih Westhead jerit,
"Pegang! Okey, teruskan."
Magic sentiasa memandang ke tepi.
- Magic melihat jam. - Hentikan masa!
Paul ada strategi tersendiri. Strategi itu tak begitu berkesan buat kami.
Jadi, Magic mula merungut tentangnya.
Kami bermain di Utah dan Utah mohon hentikan masa.
Saya beritahu Jurulatih, "Hei.
Semua pemain kecewa sebab kami tak tunjukkan aksi bagus.
Jaringan dan permainan kita tak bagus."
Jurulatih Westhead pandang saya. "Diamlah."
Saya terkejut. "Apa?"
Ya. Biar saya jelaskan.
Ketika akhir perlawanan sewaktu henti masa, dia tak fokus.
Dia dengar kata-kata saya, tapi dia tak fokus.
Selepas perlawanan,
dia panggil Earvin masuk ke bilik persendirian di depan bilik lokar.
Dia cakap, "Saya dah penat dengan perangai awak,
dan saya dah penat…"
Saya kata, "Magic, hal ini tak boleh berulang."
Dia tak cakap apa-apa pun.
Dia cuma angguk, dan cuma tanya, "Dah habis cakap?"
Saya tak tahan lagi. Jadi, saya perlu pilih dia atau diri saya.
Selepas perlawanan semalam, Magic Johnson kata
dia tak sanggup lagi bermain bawah pimpinan Westhead
dan mahu ditukarkan.
Selama ini, saya rasa tak seronok. Saya tak seronok.
Saya cuma mahu melarikan diri.
MAGIC: SAYA ATAU JURULATIH
Sebaik tiba, Jerry West dan Dr. Buss suruh saya jumpa mereka.
Earvin beritahu Jerry sebab mereka sangat rapat.
"Jerry," katanya, "kita akan lakukan perubahan."
Saya pulang untuk berbincang dengan Jerry Buss
dan beritahu yang kita perlu ajar Earvin "Magic" Johnson sekarang.
Saya pun masuk jumpa Buss dan dia terus beritahu saya.
Dia tak berselindung.
Paul Westhead telah dipecat sebagai jurulatih Los Angeles Lakers…
WESTHEAD 20 NOVEMBER 1981
…selepas bintang pasukan, Magic Johnson berhasrat untuk ditukarkan.
SENGKETA LAKERS
Dr. Jerry Buss menegaskan dia tidak pilih kasih
atau memihak kepada pemain jutaan dolar itu.
Hal ini tiada kaitan dengan nilainya.
Menurut Buss lagi,
pembantu jurulatih, Pat Riley akan dilantik sebagai ketua jurulatih.
Apabila Paul dipecat, prestasi kami 7-3. Kami mendahului.
PAT RILEY KETUA JURULATIH LAKERS 1981-1990
Pernahkah awak terpaksa beritahu pihak pengurusan
- "Sama ada dia atau saya keluar?" - Tidak, saya tak pernah cakap begitu.
Amat jelas yang dia lebih berpengaruh daripada saya.
APA MAGIC MAHU, MAGIC DAPAT: LAKERS PECAT JURULATIH WESTHEAD
Apabila media menyalahkan Earvin, dia dianggap sebagai penjahat.
Peminat tak sukakan "pembunuh jurulatih."
Magic dibu.
Los Angeles mulakan. Pemain pertahanan. Dari Negeri Michigan.
Nombor 32. Magic Johnson.
Semasa perlawanan pertama saya sebagai ketua jurulatih,
Earvin dibu sebaik saja memasuki gelanggang.
Aduhai. Semua orang tak suka saya.
MAGIC TIDAK MESRA DENGAN RAKAN PASUKAN
"Jangan tegur atau cakap apa-apa kepada dia."
Begitulah. Saya rasa seperti tiada kawan.
Setiap kali dia dibu, saya beritahu dia, "Main bersungguh-sungguh.
Main bersungguh-sungguh. Tunjukkan kepada mereka. Mereka akan maafkan awak."
Kami berdua terus rapat.
Saya kata, "Okey. Saya perlu tunjukkan kehebatan saya."
Apabila Jurulatih Riley ambil alih,
kami kembali menggunakan teknik serangan pantas,
iaitu strategi asal kami. Kami mula raih kemenangan semula.
LAKERS HEBAT DALAM NBA MAGIC PEMAIN TERHANDAL
Masa dah tamat. Lakers bakal dinobatkan sebagai juara.
MALAM YANG AJAIB DAN TAK DAPAT DILUPAKAN LAKERS
Kami amat teruja apabila meraih kemenangan semula pada tahun 1982.
Pat Riley membolehkan Magic tunjukkan bakatnya.
Dia membolehkan Magic menyerlahkan keunikannya.
Keajaiban kembali. Imej Lakers bersinar semula.
DALAM WAKTU KEMENANGAN, MAGIC IALAH JUARA
Showtime.
FORUM INGLEWOOD, CALIFORNIA
Selamat datang ke Fabulous Forum.
TEMPAT ASAL LOS ANGELES LAKERS
Saya dapat pergi ke Great Western Forum di Inglewood
sekali sebelum Earvin datang ke Hollywood.
ARSENIO HALL RAKAN & PELAWAK
Waktu itu, tempat itu berbeza.
PETER GUBER RAKAN KONGSI
Ia amat berbeza bagaikan langit dan bumi.
Tiada tempat dapat menandingi Forum.
ROB LOWE RAKAN & PELAKON
Showtime di Forum seperti malam pembukaan konsert terbesar.
PAULA ABDUL AHLI SORAK LAKER 1980-1986
Ramai orang terkenal datang menyaksikan perlawanan
dan ia amat mengejutkan dan mengagumkan.
Pemilik pasukan, Dr. Buss sentiasa menarik selebriti untuk hadir.
Tiada pemilik pasukan lain
yang terang-terangan menikmati kehidupannya sehebat Jerry Buss.
Dia miliki visi tentang suasana yang dia mahu.
Ia merupakan gabungan sukan dan hiburan.
Dia memang suka mengubah keadaan.
Dia merasakan, lebih ramai orang diperlukan selain pemain.
Barry Penari. Siapa yang buat begitu?
Semua orang anggukkan kepala.
Apabila pasukan berehat, dia mahu kumpulan tarian hiburkan penonton.
Dia namakan kumpulan itu Laker Girls.
Kerjaya saya bermula sebagai seorang ahli Laker Girl.
Kami sekumpulan penari baharu
dan saya jadikan mereka skuad menari yang penuh semangat.
Semua orang tahu Jack Nicholson antara peminat setia kami.
Setiap kali Laker Girls buat persembahan, dia keluarkan teropongnya.
Semua itu idea Dr. Buss.
Dr. Buss seperti Hugh Hefner dalam suka bola keranjang.
Sesetengah orang akan kata,
awak seolah-olah lakukan perjanjian dengan syaitan
kerana segalanya nampak terlalu sempurna. Inikah maksud gaya hidup sempurna?
Saya amat seronok.
Ia amat menarik, menggoda dan ajaib.
Awak juara di gelanggang. Tapi adakah awak juga juara di hati para gadis?
Bagaimana kehidupan seks awak?
Awak pernah terfikir, bagaimana keadaannya
jika awak bermain tanpa henti dan kemudian berkahwin?
Ya, saya memang bekerja keras.
Saya cuma mahu pulang ke pangkuan wanita istimewa.
Waktu itu, saya tinggal di Toledo dan bekerja dalam bidang fesyen.
Dia pula tinggal di Los Angeles.
Saya miliki impian yang saya mahu kecapi.
RAKAN SEKOLEJ
Dia bekerja dan jalani kehidupannya.
Kami tahu perasaannya. Kami tahu hati budinya, dan…
Tapi kami juga tahu Earvin tak mahu ke fasa seterusnya.
Kami tahu Earvin sedar apa dia miliki.
Kami dah berpisah,
tapi kami masih berbual dan saling berhubung.
Saya rasa tenang dapat dengar suara seseorang yang saya sayang.
Ketika itu, saya masih mencintainya.
Tapi saya asyik terfikir yang kami akan kembali bersama.
Dia kata, "Awak perlu datang melawat saya di sini."
Saya masih ingat kali pertama saya hadiri perlawanan di LA
dan apabila saya duduk, saya fikir, "Oh, Tuhan."
Saya tak pernah tengok pakaian ketat dan pendek sebegitu.
Kasut yang begitu tinggi serta pakaian yang jarang.
Saya tak pernah tengok. Ia memang tak masuk akal.
Setiap kali saya melawat dia,
kami banyak habiskan masa di pangsapurinya.
Memandangkan saya biasa bekerja keras,
saya tak suka duduk diam saja selepas habis perlawanan.
Kami tak keluar berseronok.
Setiap kali bermain, dia amat serius.
Dia pemain utama dalam Lakers
dan ahli pasukan sangat rapat.
Pat Riley menetapkan ahli keluarga tak boleh ikut pasukan
semasa playoff atau kejuaraan. Pemain akan didenda
jika isteri mereka didapati mengikut mereka.
Pat beritahu saya, kita ada 15 ahli.
GARY VITTI JURULATIH KECERGASAN LAKERS 1984-2016
Iaitu 12 pemain, dua jurulatih dan saya.
Yang lain dianggap sebagai lawan
yang boleh mengganggu fokus kita.
PENGAMAL MEDIA SAHAJA
Termasuklah ahli keluarga kita.
Saya bertanggungjawab menjaga prestasi mereka
dengan memastikan semua faktor luaran ini tak mengganggu pemain.
Saya tak suka terganggu masa musim perlawanan. Saya akan marah dan geram.
SERANG - TANPA HENTI PERANG
Jadi, bagaimana saya mahu serahkan jiwa kepada Cookie dan bola keranjang?
Ketika itulah, saya mula sedar terdapat perbezaan.
Jadi, sejak dia mula bermain dengan Lakers,
dia seperti ada dua personaliti. Personaliti Magic dan Earvin.
Saya berkenalan dengan Earvin. Saya jatuh cinta dengan dia.
Itulah orang yang saya kenal.
Bagaimana awak kekal merendah diri?
Awak terkenal.
Saya seronok menjadi Magic Johnson selama lapan bulan.
Saya juga seronok menjadi Earvin Johnson selama tiga bulan selebihnya.
Setiap musim panas, Magic kembali ke Lansing
untuk bersama ahli keluarga dan kawan-kawannya.
Kami amat kagum, "Aduhai, itu Magic." Faham maksud saya?
ISIAH THOMAS PEMAIN PERTAHANAN PISTONS 1981-1994
Saya masih ingat, Earvin ada kereta Benz emas.
Tayar yang berkilat serta tingkap berwarna biru.
Saya amat kagum.
Bagi saya, Magic Johnson ialah idola.
Dia selalu datang dari Chicago untuk melepak dan berlatih.
Kami suka main bola keranjang.
Kami akan bermain sepanjang hari sehingga pukul 2:00 pagi.
Bangun tidur, lari, bersenam, main bola keranjang lagi.
Makan, tidur dan main lagi.
Kami cuma main bola keranjang. Itulah yang saya perlukan.
Saya perlukan kawan yang sukakan permainan itu macam saya.
MAGIC JOHNSON KEM BOLA KERANJANG
Pertahanan. 1.86 meter, 83 kg. Dari Indiana. Nombor 11. Isiah Thomas.
Dia terpilih menyertai Pistons.
Kini, kami sama-sama ahli NBA.
Dia antara pemain pertahanan terhebat
dalam sukan bola keranjang.
Kedudukan pasukan saya, adalah terbawah dalam liga
dan pasukannya pula sudah di tempat teratas.
Saya amat bernasib baik sebab Magic bersikap terbuka.
Saya nampak cara kerjanya.
Dia dalam dunia kejuaraan NBA.
Dia juga kawan dan saudara. Dia miliki nilai Midwest yang sering diperkatakan.
Saling percaya. Kata-kata kita adalah seperti satu janji.
Maksudnya, jika berjanji, ia akan ditepati. Faham maksud saya?
Itulah sifatnya.
Kami berdua saling memerlukan sebab dia satu-satunya orang
yang faham keadaan yang saya lalui.
Selain itu, saya pun satu-satunya orang yang dapat memahami dia.
Bagi budak atau lelaki dewasa kulit hitam di Amerika,
bola keranjang ialah cara untuk melihat dunia.
Saya dan Earvin amat memahami kenyataan itu.
Sekolah Tinggi Sexton terletak dalam komuniti kulit hitam di bahagian barat.
Saya kenal semua pemain sebab pernah lawan mereka sejak kecil lagi.
Saya mahu jadi ahli Sexton Big Red.
REDS MENANG LAGI, 74-61
SEXTON JAUH MENDAHULUI
Sexton sangat hebat. Ketika kecil, kami cuma tahu Sekolah Tinggi Sexton.
LARRY JOHNSON ABANG
Kami kenal semua pemain,
sebab kebanyakan mereka berasal dari kejiranan kami.
SEXTON MENANG TIGA KALI BERTURUT-TURUT
Gelanggang padat dan pancaragam mainkan nada. Kami teruja.
Saya mahu keluar dan menari.
Bakat dia mula disedari.
KENNY TURNER RAKAN SEJAK KECIL
Dia mahu hadiri sekolah itu supaya tradisi dapat dikekalkan.
Saya cuma tunggu giliran saya. Ia memang giliran saya.
Tiba-tiba, saya diberitahu, "Awak tak boleh belajar di sana.
Awak tak boleh berjalan kaki sejauh 10, 15 minit dari rumah.
Awak perlu dihantar ke Sekolah Tinggi Everett di bandar lain."
MAHKAMAH AGUNG LULUSKAN GERAKAN PENGANGKUTAN BESAR-BESARAN
Keputusan sebulat suara Mahkamah Agung mengesahkan gerakan menghantar
pelajar sekolah ke sekolah campuran.
Isu yang cetuskan kekecohan, sokongan dan tentangan di seluruh negara…
BAS SEKOLAH
…amat dramatik di Michigan, berbanding di bandar lain.
Saya sangat marah. Saya menangis selama dua, tiga minggu.
Saya geram sebab perlu naik bas ke bandar seberang
untuk pergi ke sekolah yang tak pentingkan bola keranjang.
SEKOLAH RENDAH MARK TWAIN
Setiap kali bas berhenti, orang akan baling batu dan kayu.
Mereka tak mahukan kami dan mengejek kami.
Situasi itu buatkan saya semakin bengang.
Pergaduhan tercetus semasa hari pertama saya tiba di Everett.
GEORGE FOX JURULATIH SEKOLAH TINGGI
Ada beberapa pelajar saja dalam pasukan bola keranjang.
Budak kulit putih tak begitu menerima sukan ini, tak seperti jangkaan saya.
Pada minggu ketiga, pengetua tunggu bas kami sampai.
Dia kata, "Earvin Johnson, datang pejabat saya.
Saya sangka saya ditimpa masalah.
Saya tak tahu apa yang berlaku.
Dia kata, "Hei, awak akan buatkan budak kulit hitam berhenti bergaduh."
Saya kata, "Sekejap. Saya 15 tahun dan baru saja belajar di sini."
Dia kata, "Tidak…
Mereka akan ikut awak."
Saya mahu bergaduh. Saya nak orang hormat saya.
Tapi cara dia lain. Dia lakukannya di gelanggang bola keranjang.
Boston Celtics dan Larry Bird
menentang Magic Johnson dan Los Angeles Lakers.
Inilah pertempuran yang peminat bola keranjang telah lama nantikan
dalam NBA. Masanya sudah tiba.
SAMUEL L. JACKSON RAKAN & PELAKON
Semua orang menganggap Lakers ialah pasukan Amerika kulit hitam
dan Celtics ialah pasukan Amerika kulit putih.
Nasihat saya untuk Lakers, "Awas. Hati-hati."
Kamu akan kalah teruk. Saya peminat Boston.
Kamu akan dibelasah teruk.
Saya benci Boston. Amat benci.
Dari mana datangnya perasaan benci ini?
Daripada pengalaman dibaling batu bata
melalui tingkap, daripada rakaman menaiki bas yang anda saksikan
lewat 60-an dan awal 70-an. Itulah punca kebencian ini.
Saya memang geram dan benci…
BOB McADOO PEMAIN TENGAH LAKERS 1981-1985
…pasukan Celtics. Saya dah bersedia nak bergaduh.
Bob McAdoo beri saya pita rakaman Malcolm X.
JAMES WORTHY PENYERANG LAKERS 1982-1994
Syarahan Malcolm, "Undi atau Peluru."
Itulah kenyataannya. Saya mahu mereka dengar.
Jadi, kita semua perlu masuk campur.
Kita perlu perhatikan mereka dengan teliti.
Setiap kali mereka berpaling, pastikan mereka nampak kita.
Bob McAdoo menentang perkauman dan dia…
mahu kami berbangga menjadi orang kulit hitam
dan pertahankan atlet kulit hitam lain, seperti yang dilakukan nenek moyang kita.
Dia serahkan tanggungjawab itu kepada saya.
Dia kata, "Earvin, kedudukan awak sangat unik."
Walau apa pun awak buat, berbanggalah menjadi lelaki kulit hitam.
PERTARUNGAN PEMAIN UNGGUL
Selain itu, saya juga bakal menentang Larry Bird.
SPIKE LEE RAKAN & PEMBIKIN FILEM
Media menggelar dia "penyelamat kulit putih."
BIRD "HARAPAN KULIT PUTIH"?
Para peminat dan semua pihak yang bekerja
untuk organisasi Laker mengingatkan yang kami tak pernah kalahkan Celtics
dalam Perlawanan Akhir NBA.
LAKERS, CELTICS: PERSAINGAN NBA KEMBALI
BIRD MENENTANG MAGIC
Jadi, saya rasa amat tertekan.
Kalahkan LA!
Mereka sudah pun bersorak, "Kalahkan LA."
PERLAWANAN AKHIR NBA 1984 PERLAWANAN SATU
Kemeriahan dan keterujaan sebelum perlawanan…
LARRY BIRD PENYERANG CELTICS 1979-1991
…amat bertenaga berbanding sebelum ini.
Saya nak buktikan mereka silap. Saya nak kalahkan mereka di Boston Garden.
Saya nak kalahkan Larry Bird di Boston Garden.
Magic Johnson dan Larry Bird akan bertempur.
Setakat ini, Magic berjaya buat jaringan dari luar dan ia masih berterusan.
Los Angeles mendahului buat masa ini.
Kami menang perlawanan pertama di Boston. Kami kata,
"Okey, kami boleh kalahkan mereka."
LAKERS KALAHKAN CELTICS; MENDAHULUI DALAM SIRI
Celtics berwarna putih dan hijau,
PERLAWANAN DUA
manakala Lakers menggelarnya warna biru Forum dengan emas.
Magic.
Cooper lakukan serangan pantas. Dia bergerak tangkas…
dan kini, mereka meninggalkan Celtics,
di gelanggang Boston Garden.
Kami sudah bersiap untuk dapatkan mata 2-0 melalui perlawanan dua.
Saya rasa, masa tinggal 10 saat lagi.
Tengok jam di bahagian bawah skrin anda.
Mereka mencari Kareem.
Magic Johnson asyik memandang ke dalam.
Saya yang kawal dia. Saya fikir, "Apa dia cuba buat?"
CEDRIC MAXWELL PENYERANG CELTICS 1977-1985
Saya tengok jam dan dia. Dia cuma menggelecek bola.
Dua saat. Satu saat. Mereka tak buat jaringan.
Lakers gagal buat jaringan.
Kami tak dapat buat jaringan.
LAKERS BIARKAN CELTICS MENANG
Kami kalah dalam masa tambahan.
Dalam perlawanan yang sepatutnya kami menangi.
Mereka sepatutnya dapat mendahului 2-0 dan kami pula sepatutnya kalah.
Siri juga mungkin akan berakhir.
PERTUNJUKAN BIRD/MAGIC MENUJU KE BARAT
Tapi, perlawanan tiga diadakan di LA.
PERLAWANAN TIGA
Los Angeles menggelarnya "Showtime",
dan Lakers menunjukkan aksi terbaik.
Itu dia lelaki ajaib, Earvin Johnson.
Lakers masih belum puas.
Kami pergi ke LA dan mereka kalahkan kami.
Jaringkan.
LAKERS KALAHKAN CELTS, 137-104 BIRD: "KAMI MAIN MACAM SI LEMBIK"
Magic Johnson catatkan rekod siri kejuaraan
dengan 21 bantu jaring.
Dalam fikiran kami, kami perlu buat apa saja yang boleh
untuk ubah rentak perlawanan ini.
Maksudnya bermain dengan lebih agresif
dan melakukan sesuatu yang mereka tak suka.
Saya masih ingat, Kevin McHale dan Larry kata,
"Kita perlu kalahkan mereka.
DANNY AINGE PENGAWAL CELTICS 1981-1989
Kita perlu main kasar." Saya beritahu Kevin,
"Apa kata awak cuba buat sekali saja?
Saya dah banyak kali buat begitu dan dibenci seluruh Amerika."
PERLAWANAN EMPAT
Mereka putuskan untuk langgar pemain, main kasar,
bertindak agresif dan guna kekerasan.
Kami mahu rampas kemenangan mereka.
Itulah yang kami mahu.
Cooper kepada Kareem, kepada Worthy kemudian Rambis.
Dia boleh buat jaringan. Hati-hati.
McHale tumbuk dan jatuhkan dia. Keadaan tidak terkawal.
Kini, semua masuk gelanggang.
KURT RAMBIS PENYERANG LAKERS 1981-1988
Mereka main kotor. Ketika itu, saya cuma fikir nak kalahkan dia.
Apabila Kevin McHale tumbuk Kurt,
kami mula bergaduh dan bukan bermain bola.
Bird melawan. Kareem menyiku
dan kini menengking Larry Bird.
"Saya akan belasah awak, budak putih," serta…
Kami boleh saja tumbuk setiap pemain mereka
jika kami mahu.
Masa tambahan. Mata seri 123.
Jaringan pertamanya tersasar.
Kedua-dua jaringan Johnson tersasar.
TIADA PENAMAT AJAIB BUAT LAKERS JOHNSON BAZIR PELUANG LAGI
Selama ini,
prestasi saya dalam setiap kejuaraan bagus walaupun tertekan.
Saya tak tahu apa masalahnya.
Kami pulang dan mereka menang perlawanan lima.
Lakers nampak kepenatan.
Untuk perlawanan enam, kami kembali dan menang.
KEMBALI KE BOSTON SELEPAS LAKERS KALAHKAN CELTICS
…perlawanan tujuh di Boston. Tumpuan kepada Magic dan Larry Bird.
CELTICS, LAKERS BERSEDIA "BERLAWAN HABIS-HABISAN"
Larry Bird.
Pemain yang disanjung Celtics.
Masa berbaki satu minit setengah.
Magic Johnson mara tapi terlepas bola.
Cedric Maxwell rampas bola daripada saya, bawa pergi
dan berlari membuat jaringan.
Ia memberi tamparan besar buat Lakers.
Pasukan kami hilang semangat.
Kini Johnson memegang bola. Lakers cuba membantunya.
Dia terlepas.
Saat terakhir.
Cooper cuba menjaring.
Tamat.
Kami sangat kecewa.
Saya punca kami kalah. Tragik.
TRAGIK BUAT MAGIC
Kami amat puas hati…
MAGIC TRAGIK
…sebab menjadi punca dia mendapat gelaran itu.
Saya baca "Magic Tragik" dalam akhbar,
dan "Saya tak setanding Larry Bird," "dia pemain yang lebih hebat."
Ia amat mengecewakan.
MAGIC PUNCA KEKALAHAN PERLAWANAN TUJUH
Trofi, cincin dan benda lain tak penting.
Kami cuma mahu kalahkan Lakers dan Earvin.
Itu saja kami mahu.
MAGIC, TIDAK DISANGKA, MENGECEWAKAN SEKALI LAGI
Saya masih geram sebab tak tunjukkan aksi terbaik.
Sekarang pun saya masih kecewa
apabila mengenangkan detik itu sebab selama ini, saya beraksi hebat.
Tapi tidak dalam perlawanan itu.
Selepas kalah perlawanan itu, saya masih ingat,
kami duduk dalam bilik hotel dan terdengar dia menangis teresak-esak.
Kami cuma duduk diam atas lantai
sepanjang malam.
Saya sangat kecewa.
Itu mungkin detik paling gelap bagi saya
sebagai pemain bola keranjang.
Dari segi emosi,
itulah hari yang amat mengganggu emosinya.
Bapa saya yang perkenalkan saya kepada sukan bola keranjang.
Setiap Sabtu dan Ahad, saya selalu tonton perlawanan dengannya.
Jika ada empat perlawanan pada hari Sabtu, kami tonton bersama-sama.
Saya dapat luangkan masa selama empat jam dengan wira saya,
lelaki yang menjadi idola saya.
Ayah selalu jelaskan tentang situasi terkini permainan
dan sebab pemain bertindak sebegitu.
Dia mahu saya main bola keranjang dengan bijak.
Semasa kecil, adakah impian awak mahu sertai NBA?
Oh, ya. Itu impian terbesar saya.
Bapa saya pun berharap saya dapat berada di sini. Memang seronok.
Bapa saya berasal dari Mississippi.
Apabila saya berkunjung ke tempat orang ramai berkumpul
di bandar tempat dia membesar,
orang-orang di situ selalu kata, "Bapa awak sangat hebat."
Mereka cerita, bapa saya selalu buat jaringan
dan dia pemain hebat…
Mereka juga kata, "Sebab itulah kami boleh agak
setiap kali awak tunjukkan aksi hebat bermain bola keranjang,
kami tahu dari mana datang kehebatan itu.
Sebab bapa awak hebat."
Saya pun pandang dia dan kata, "Ayah tak pernah beritahu pun."
Dia kata, "Sebab ayah tak dapat bermain lagi.
Ayah perlu bekerja untuk sara keluarga.
Ayah perlu tinggalkan bola keranjang."
Saya sangat sedih.
Pada tahun 1984, saya tak bersedia.
Mental saya tak cukup kuat. Sebab itu kami kalah siri itu.
Tapi, saya tak mahu kembali dan ulang kesilapan yang sama.
Saya perlu tebus kekalahan dan kembali menjadi Magic.
Musim panas tahun itu,
dia berlatih tanpa henti.
"Saya perlu berlatih lontaran ini.
Lontar kepada saya lagi. Tidak, lontaran itu tak cukup bagus.
Lontar lagi kepada saya." Saya kata, "Hei,
dah tiga jam kita bermain."
Dia balas, "Saya tak nak putus asa dan mengalah.
Saya akan kembali."
Akhirnya pada suatu hari, kami sedang bermain
dan dia lontar bola kepada saya. Saya kata, "Jersi saya nombor 11.
Bukan nombor 33. Saya bukan ahli Celtics.
Saya tak pakai jersi hijau."
27 MEI 1985
Boston sekali lagi menerima kedatangan Los Angeles
ke Akhir NBA mulai hari ini.
Larry Bird daripada Boston Celtics miliki prestasi terunggul,
memenangi anugerah MVP kali kedua berturut-turut.
Ia satu penghargaan besar buat saya. Saya tak boleh katakan ia lebih hebat
daripada tahun lepas sebab semuanya sama saja.
SIAPA TERBAIK? JOHNSON MILIKI SENTUHAN MAGIS
Saya cuma nak kalahkan dia dan balas dendam pada tahun 1985. Itu saja.
SIAPA AKAN BERGELAR JUARA NBA?
Inilah perseteruan terhebat dalam sejarah sukan,
Celtics dan Lakers.
Inilah perseteruan paling berat sebelah dalam sejarah sukan.
Kami galas beban yang sangat berat.
Lakers tak pernah tewaskan Celtics.
Lapan kekalahan berturut-turut.
Okey, ayuh. Tunjukkan.
Ia bakal bermula. Kejuaraan yang didambakan.
AKHIR NBA 1985 PERLAWANAN SATU
CELTICS JADIKAN LAKERS PASUKAN LEMAH
Semuanya tak berjalan lancar.
Dalam perlawanan satu, mereka alami kekalahan teruk.
Kami kalah teruk, dan ketinggalan 34 mata.
Detik itu dikenali sebagai pembunuhan Hari Peringatan.
Pihak media, Boston Globe dan akhbar Boston menyerang kami.
PEMBUNUHAN HARI PERINGATAN
Saya mengaku, kami tak bersedia.
Pada keesokan hari, ketika itu dua minit sebelum pukul 6:00.
Kareem tak naik bas.
Kareem datang, di belakangnya En. Alcindor,
bapa Kareem.
Bapanya naik bas.
Bas ialah tempat suci.
Bukan semua orang boleh naik bas itu.
Itu peraturan Pat Riley.
Dia tak benarkan orang lain menaiki bas itu.
Ia tak disengajakan.
Pada waktu itu, bapa saya alami demensia.
Ia baru peringkat awal.
Saya nampak bapa saya merayau di sekitar lobi.
"Apa ayah buat di sini?" Saya pergi dapatkan dia
dan bawa dia naik bas.
Dia pandang Riles dan tanya, "Boleh bapa saya ikut naik bas?"
Saya jawab, "Sudah tentu boleh."
Dia perlukan ketenangan daripada bapanya,
takkan saya nak kata, "Tak boleh" kepada bapanya.
Apabila kami sampai ke arena,
Riley sedang sediakan ucapan sebelum perlawanan.
Apabila bapa Kareem menaiki bas itu,
ia mengubah konsep ucapan yang saya nak sampaikan.
Bapa saya pernah kata,
"Pat, jika berdepan masalah yang amat sulit,
dan keadaan akan jadi rumit, kamu perlu ada pendirian, tegas,
buktikan kebolehan dan pendapat kamu.
Apabila masanya sesuai, lakukannya, nak."
Itulah kata-kata terakhir
yang bapa saya katakan kepada saya.
Kami semua merasakannya.
Kami mahu beraksi dan bermain demi bapa Kapten,
bapa kami dan bapa Riles.
Saya dapat kecapi segalanya disebabkan bapa saya.
Disebabkan pengorbanannya. Saya berjaya kerana dia.
Bola pantul kepada McHale, dirampas oleh Magic. Slam dunk.
McHale dan Magic bergaduh.
Ketika itulah, saya mula bermain seperti Magic Johnson.
Tanpa gentar.
Empat kepada satu, kepada Magic. Magic kepada Kareem. Slam dunk.
Los Angeles mendahului 3-2, dan kita kembali ke Boston.
Apabila memasuki perlawanan enam
dan kembali ke Boston,
keyakinan kami semakin meningkat.
Kita akan menang. Saya beritahu pasukan,
"Bawa satu sut. Takkan ada perlawanan tujuh."
Lakers cuma perlukan satu kemenangan saja
untuk mendapatkan kejuaraan dan menamatkan nasib malang paling lama
dalam sejarah sukan profesional.
Saya tahu kami lebih hebat daripada mereka.
Saya tahu. Kami cuma perlu buktikannya.
Mereka berdua saja. Magic dan Kareem. Dalam. Kareem.
Magic Johnson.
Magic nampak ruang.
Lakers dapat merasakannya.
Pemain mula berdiri. Lakers akan menang.
Tiga dalam masa enam tahun.
LA datang ke Boston dan memenangi kejuaraan dunia.
Akhirnya kami berjaya.
LAKERS JUARA DUNIA NBA 1985
Kami kalahkan mereka di gelanggang mereka dan raikan di bandar mereka.
Saya rasa sangat puas hati.
Awak datang awal berbanding rakan pasukan lain
dan lakukan jaringan lompat serta jaringan kaku.
Awak nampak yakin.
Tak dapat dinafikan. Tahun lepas terasa sangat panjang
dan dah lama kami nantikan saat ini.
Saya puas hati dapat tebus kekalahan saya
dan kalahkan pesaing saya di Boston Garden.
Tiada pasukan pernah menang kejuaraan di gelanggang Boston.
Kami takkan lupakannya
sebab kami lakukannya bersama-sama sebagai saudara.
Penantian sudah berakhir,
dan ketika itulah Dr. Buss julang trofi dan cakap…
Selepas ini, jangan sesekali cakap
Lakers tak pernah kalahkan Celtics.
Saya sangat puas hati.
Saya sangat gembira.
LAKERS GULING CELTICS DALAM ENAM PERLAWANAN
Sesetengah orang rasa, Celtics takkan dapat dikalahkan,
tapi adakah Amerika percayakan magis? Sudah tentu.
Selepas memenangi kejuaraan itu, saya hadiri parti hari lahirnya.
Saya harap anda berseronok dan bergembira.
Dia jemput Luther Vandross untuk buat persembahan.
Jika anda tanya orang ramai, mereka akan kata
parti Magic dipenuhi tetamu yang hebat.
Mereka berseronok.
En. Dark Gable, Michael Cooper.
Saya kata, "Earv, kenapa tak jemput Cookie?"
Dia kata, "Coop, dia membolehkan saya jadi diri saya, hati saya bersamanya."
Dia adik saya, jadi saya nak pastikan yang…
PEARL JOHNSON KAKAK
…dia bersama seseorang yang ambil berat dan menyayanginya.
Jadi, saya jemput dia ke parti itu.
Saya hadiri parti itu dan saya masih ingat,
apabila saya masuk, dia kata, "Apa awak buat di sini?"
Serta, "Bagaimana awak boleh ada di sini?"
Sepanjang malam itu, dia sentiasa jumpa dan menari dengan saya.
Perasaan cinta berputik semula.
Saya semakin kerap berjumpa dan meluangkan masa bersamanya.
Dia pun akan datang melawat saya setiap musim panas.
Saya gembira.
Musim panas itu, kami ke Cedar Rapids.
Ke taman hiburan.
Kami macam kanak-kanak.
Kami naiki roller coaster…
dan cuba menangi sebanyak mungkin patung mainan
untuk teman wanita kami.
Faham maksud saya?
Kami bergurau senda dan berseronok
dan kami bertemu semula
dan jalinkan hubungan semula.
Isiah berkahwin dan bukan Isiah saja,
semua kawan terdekat kami berkahwin
dan saya seorang saja belum.
Pada waktu itu, saya pernah beritahu Earvin,
"Saya tahu ada ramai gadis di luar sana,
tapi mereka takkan menyayangi awak macam Cookie."
Dia berada di rumah ibu bapanya, dan saya datang
untuk luangkan masa bersamanya.
Saya masuk dan berbual dengan ahli keluarganya,
dan tiba-tiba, Earvin beredar. Dia selalu buat begitu.
Dia beredar kemudian kembali, dan saya…
Saya berkawan baik dengan salah seorang kakaknya. Saya juga sayang ibunya, jadi…
Saya cuma datang jenguk mereka.
Kemudian dia keluar dari kereta dan masuk ke rumah
bersama seorang budak lelaki.
Dia masuk bersama budak lelaki itu, dan…
budak itu nampak ketakutan.
Dia berdiri saja…
Mereka kata, "Ini Andre."
Saya pandang ke arah Earvin, kemudian ke arah Andre.
Barulah dia kata, "Ya, ini anak saya."
Saya kata, "Cuma sekali saja.
Kami berasmara dan saya langsung tak terfikir,
yang perempuan itu hamil."
Saya dapat tahu kemudiannya yang dia anak saya.
Dia perlu jumpa Andre.
Sebab,
keadaan ketika itu masih janggal dan rumit.
Saya terkejut dan tergamam.
Saya beritahu dia,
"Saya akan sentiasa bersama Andre
dan akan jaga anak saya."
Saya nak ingatkan, pada waktu itu,
kami baru bersama semula.
Saya juga terfikir,
"Okey, ini anaknya. Apa saya boleh buat?"
Saya putuskan untuk ikut keadaan.
Sebelum dia kembali ke LA
untuk kem latihan, kami di ruang tamu
dan ucap selamat tinggal
sebab saya akan kembali ke Toledo.
Saya perasan dia nampak gementar.
Dia kata,
"Cookie, saya cintakan awak dan mahu mengahwini awak."
Saya terkejut.
Saya tak jangkakannya.
Dia seperti teragak-agak, tak pasti
tapi dia luahkannya.
- Kami sangat gembira. - Ya.
"Baguslah. Akhirnya, dia sedar apa yang dia miliki."
Esoknya, dia berlepas.
Kami bercakap telefon dan merancang perkahwinan.
"Oh, Tuhan. Saya perlu rancang perkahwinan. Terujanya!"
Ketika itu dia beritahu saya, "Saya tak boleh lakukannya. Saya cuba.
Saya rasa sangat tertekan. Ia amat membebankan."
Saya boleh bertunang dengannya sebab itu fasa mudah.
Fasa paling sukar ialah langkah seterusnya.
Dia kata, "Saya tak boleh,
dan saya nak putuskan pertunangan."
Saya kata, "Kita dah lalui pelbagai kesukaran,
dan saya tak mahu putus tunang.
Jika awak nak putuskan pertunangan, kita perlu berpisah."
Mempersilakan, Magic Johnson.
Awak ada teman wanita?
Tidak. Dah tiada. Masih ingat sebelum ini,
kita bercakap tentang saya mahu berkahwin,
tapi saya ikut nasihat awak.
Apa awak akan lakukan sebelum musim baharu tiba?
Saya nak berehat, berseronok dan berparti.
- Apa salahnya? Berseronok, berparti. - Ya.
Untuk sukan, anugerah MVP bola keranjang tahun ini dimenangi Magic Johnson
daripada LA Lakers.
Johnson catat 23.9 mata satu perlawanan dan bantu jaring tertinggi untuk liga.
Ini anugerah istimewa.
Saya dedikasikan buat bapa saya dan saya harap dia bangga.
Lakers mahukan kemenangan ketiga sejak lima tahun ini.
Celtics membuat kemunculan keempat berturut-turut dalam perlawanan akhir.
AKHIR NBA 1987
Kali pertama dalam 10 tahun, Celtics tiada kelebihan gelanggang sendiri
untuk siri playoff.
Tahun '87. Mereka tak dapat buat apa-apa.
Lima saat lagi. Magic Johnson. Jaringan cangkuk. Ya!
Lakers mendahului dengan jaringan cangkuk Magic Johnson.
'JARINGAN CANGKUK JUNIOR' MAGIC MEMBERI KEMENANGAN
Jaringan cangkuk kecil. Orang kata, itulah permulaan jaringan cangkuk kecil.
…Pat Riley, dan Lakers beraksi hebat di gelanggang.
MAGIC ATASI KEHEBATAN BIRD
Salah seorang akan memenangi kejuaraan ini.
MAGIC TERBANG LEBIH TINGGI
Ia antara saya dan Larry.
Saya perlu pastikan pasukan saya mendahului 2-1.
JOHNSON TEWASKAN CELTICS
Saya perlukan kelebihan.
AKHIR NBA 1987 LAKERS MENANG SIRI 4-2
Kami beraksi tanpa apa-apa masalah.
Inilah barisan pemain terbaik dan terhebat dalam sejarah NBA.
Jerry, ini perlawanan Akhir yang paling banyak ditonton dalam sejarah.
Mereka saksikan persembahan yang menarik.
FORUM INGLEWOOD, CALIFORNIA
Saya mahu anda semua berseronok dan bergembira macam kami.
Tiada sesiapa di dunia ini
yang layak memenangi Kejuaraan Dunia sekali lagi
selain warga Inglewood ini.
Saya jamin, kita akan menang lagi tahun depan.
Magic juara. MVP liga. Dia pemain terbaik.
Sebagai kawan,
selepas menyaksikan perjalanan mereka mengecapi kemenangan,
saya semakin yakin, pada tahun '88, saya mahu menang.
AKHIR NBA 1988
Lakers dan Detroit Pistons mulakan siri Kejuaraan NBA mereka.
Dalam perlawanan pertama, aksi yang kita bakal lihat
seolah-olah aksi perlawanan kejuaraan heavyweight.
…Magic Johnson dan Isiah Thomas ialah kawan baik,
tapi mereka musuh apabila saling berlawan.
Kami nampak
awak cium pipi kawan baik awak, Isiah Thomas.
Adakah itu satu kebiasaan bagi kamu berdua?
Kamu berdua dah lama berkawan.
Ya, kami selalu bertegur sapa setiap kali berjumpa.
Kami bertegur dengan laga pipi.
Rakan sepasukan lain tak suka. Saya tak suka.
Saya tak suka bermesra dengan musuh.
Kita tiada kawan lain.
Jika jersi mereka bukan berwarna ungu dan emas, mereka bukan kawan kita.
Riley ambil serius hal itu.
Pat Riley tak sukakan persahabatan kami.
Dia jumpa saya dan kata,
"Hei, patutkah saya beri amaran kepada Isiah jika terpaksa?"
Saya masih ingat yang lain seperti fikir, "Kita tengok apa dia akan buat."
Mereka berkawan sebelum dan selepas perlawanan saja.
Thomas. Magic Johnson.
Magic mengejar dan menggasaknya.
Aksi kasar oleh Magic Johnson.
Tiba-tiba saja, dia…
Saya fikir, "Okey. Baiklah."
Dia lompat dan menggasak saya. Jadi, itulah permulaannya.
Kini, kita lihat Magic Johnson melakukan…
Bagi kami, kemenangan bermaksud penguasaan.
Bolehkah saya tewaskan awak?
Ia membangkitkan emosi, semangat, kasih sayang dan kebencian.
Itulah permulaan yang membuatkan kami sudah tak berkawan.
Kami tak bertegur sapa lagi.
Persahabatan kami renggang, sebab
perjalanan Kejuaraan itu adalah tentang
mendambakan kemenangan.
Tiada belas kasihan.
Perlawanan tamat.
Lakers menang.
LOS ANGELES LAKERS JUARA NBA 1988
Saya sentiasa mahu menang walau apa pun terjadi.
Walaupun ia menjejaskan persahabatan kami.
Ayuh berseronok sekali lagi.
Saya sentiasa ikuti perkembangannya dan gembira bagi pihaknya.
Anda puas hati?
Setiap kali dia menang Kejuaraan dan sebagainya,
saya akan hubungi dia dan ucapkan tahniah.
Ketika itu, saya bercinta dengan seorang lelaki di Chicago,
tapi saya selalu teringat Earvin.
Pada waktu itu, kami semakin kerap bercakap telefon.
Satu hari, dia hubungi tapi kekasih saya ada. Dia tanya, "Kenapa tak boleh cakap?"
Saya jawab, "Ada orang datang." Dia tanya, "Kenapa orang datang?"
Saya kata, "Apa? Kita tak bersama. Apa maksud awak?"
Rasanya, saya buatkan dia tersedar.
"Sekejap,
nampaknya selama ini, dia tidaklah menantikan saya."
Saya kecewa tengok orang yang saya sayang bercinta dengan orang lain.
Kami pun bersama semula.
Lagu mereka ialah…
- "Reunited"? Betulkah… - "Reunited." Ya.
Saya rasa, itu lagu perdamaian mereka.
Saya pun pernah gunakannya…
Mereka selalu berasmara juga.
Dia buat tempahan di restoran makanan selatan. Keseluruhan restoran.
Dia ajak ahli keluarganya.
Saya cuba buat perkara yang betul. Saya selalu begitu.
Dia pegang kotak berisi cincin,
dia pandang saya dan kata, "Cookie, sudikah awak kahwini saya?"
Saya melompat, berlari dan peluk dia, dan dia beri saya cincin itu.
Saya terfikir, "Cincin yang sama?"
Tapi bukan. Cincin itu lebih besar.
Pertunangan kali kedua menyaksikan dia
merancang perkahwinan semasa musim bola keranjang,
berlatih, latihan awal, dan bersedia untuk musim NBA.
Mereka seperti, "Okey, kita boleh buat pada waktu ini,
tapi saya cuma lapang…"
- Kami perlu tetapkan. - "…minggu ini atau minggu lagi satu."
Saya gelar roller coaster sebab ia tak menentu.
Ia memang tak menentu.
MAGIC JOHNSON BAKAL BERKAHWIN
Secara jujurnya, saya dan Earvin pernah berbincang
dan saya tak pasti jika dia masih ingat. Dia ragu-ragu.
Saya beritahu dia, "Kalau tak pasti, jangan teruskan."
Saya tak mahu dia sakiti Cookie.
Sebaik saja perancangan bermula, sekali lagi saya rasa sukar
untuk bayangkan diri saya berdiri di gereja.
Melalui ruang tengah itu.
Setelah banyak kali perbincangan, saya kata, "Beginilah.
Kita boleh tangguhkan perkahwinan, tapi takkan putuskan pertunangan.
Kita akan terus bertunang."
"Cookie, jangan main-main. Pulangkan cincin itu."
PERKAHWINAN MAGIC DITANGGUH LAGI
Saya buka pintu pada masa sama dan kata, "Tidak, kali ini berbeza."
Kemudian, saya hempas pintu.
Saya sedang bersedia untuk menentang Isiah.
Pistons sangat hebat. Kami perlu kuat untuk kalahkan mereka.
Kami menentang mereka sekali lagi pada tahun '89.
Nampaknya, Magic Johnson alami kecederaan.
AKHIR NBA 1989 PERLAWANAN DUA
Kecederaan saya serius. Saya menangis ketika mandi.
Mereka perlu papah saya keluar dari bilik mandi.
Apabila kami kembali ke LA, dia cuba bermain, tapi tak boleh.
Kami diserang habis-habisan dan bertubi-tubi.
Kami kepenatan, semakin tua dan sudah tak secergas dulu.
Kami kalah berturut-turut.
AKHIR NBA 1989 PISTONS MENANG SIRI 4-0
Sudah lama saya teringin nak katakan, nombor satu.
Tahun itu tahun terakhir Kareem beraksi.
Antara kerjaya paling diingati dalam sejarah sukan Amerika
berakhir malam tadi apabila Pistons kalahkan Lakers.
Itu perlawanan terakhir buat Kareem Abdul-Jabbar.
Ketika itu saya sedar, sama seperti yang Celtics alami,
mereka kecapi kejayaan pada '80. Giliran kami pun sudah berakhir.
Untuk tahun seterusnya, saya dapat rasakan penamatnya.
Itulah pengakhirannya.
Spekulasi terjawab, atas permintaan sendiri, Pat Riley,
letak jawatan sebagai jurulatih Lakers.
Menurut Riley, dia bersedia untuk cabaran baharu selepas kejayaan hebat selama ini.
Saya masih ingat hari dia datang ke rumah untuk beritahu dia nak letak jawatan.
Saya kata, "Tak boleh." Kami sama-sama menangis.
Saya beritahu dia, "Saya takkan jadi Magic tanpa awak."
Ini Forum.
Anda mungkin tak mengenalinya. Lakers pun sama, malah,
Lakers sedang hadapi kesukaran mengenali identiti mereka sendiri.
Kesunyian yang dirasai pada waktu ini agak menyeramkan.
Showtime sudah tiada, keajaiban sudah lenyap.
Persoalan sebenarnya, adakah ia akan kembali?
Mereka kehilangan Riley dan Kareem.
Pada tahun 1991, Bulls muncul.
Jordan dekati jaring. Melompat. Masuk!
Saya sertai liga pada tahun 1984.
MICHAEL JORDAN PENGAWAL BULLS 1984-1998
Pada tahun '80-an, Celtics dan Lakers selalu bertembung.
ADAM SILVER PESURUHJAYA NBA 2014-KINI
Selain Magic Johnson, Michael Jordan pun turut dikenali kerana bakatnya.
Dia unik. Saya tak pernah tengok orang lain bermain macam dia.
Dia banyak dapat kontrak sebagai jurucakap.
Dia Air Jordan di gelanggang dan melariskan jenama.
Kini, Jordan mencatatkan pendapatan tertinggi dalam pengiklanan
dalam sejarah sukan berkumpulan.
Makanlah Wheaties.
Magic Johnson sepatutnya lebih banyak lakukan iklan daripada saya.
Dia ada personaliti dan aura.
Saya rasa, ketika itulah timbul perasaan cemburu antara kami.
Ya, saya marah dan cemburu.
Saya kuat bersaing. Tentulah saya tak puas hati.
Saya jadi jurucakap untuk McDonald's, ada jenama sendiri,
dan sebagainya.
Tapi dari segi kemenangan, itulah yang paling penting bagi saya
dan dia milikinya.
Saya mahukannya. Saya mahu berlawan dengannya.
Saya tak mahu tengok saja, tapi berdepan dengannya.
Kami banyak dengar tentang Michael Jordan dan pencapaiannya,
dan dia mahu kalahkan Magic dan memenangi kejuaraan.
Dia mahu menang?
Okey, baiklah. Tunjukkan kehebatan awak.
Tahun '91, penyokong hilang keyakinan pada kami. Saya jadi semangat.
PORTLAND TERBAIK BEGITU JUGA BARAT
Tanpa Riley dan Abdul-Jabbar, era Showtime mungkin dah berakhir,
tapi kepimpinan Magic terhadap Lakers diteruskan.
Tahun ini, pasukan itu catatkan rekod terbaik dalam liga.
Saya mahu buktikan kepada semua orang,
kami masih boleh berjaya walaupun tanpa Kareem.
Saya mahu menentang Chicago Bulls.
Terjemahan sari kata oleh Hamizah